stanford-oval/wikipedia huggingface dataset:
Nicolae Mitea

| Henkilötiedot |
| --- | --- | --- |
Koko nimi: Nicolae Mitea
Syntymäaika: 24. maaliskuuta 1985 (ikä 39)
Syntymäpaikka: Bukarest, Romania
Pelipaikka: vasen laitalinkki
Pituus: 172 senttimetriä
Seura
Seura: Ajax
Pelinumero: 23
Junioriseurat
: Rapid Bukarest
Seurat
| Vuodet | Seura | O (M) |
| 2002-2003 2003- | FC Dinamo Bukarest AFC Ajax | 9 (0) 53 (11) |
Maajoukkue
| 2003– | Romania | 8 (2) |
 Seurajoukkueuran tilastot kattavat vain kansalliset sarjat, päivitetty 19. elokuuta 2007.  Maajoukkueuran tilastot päivitetty 19. elokuuta 2007.
Nicolae Mitea (s. 24. maaliskuuta 1985 Bukarest, Romania) on romanialainen jalkapalloilija, joka pelaa Ajaxissa keskikentän vasempana laitalinkkinä. Hänen parhaimpia ominaisuuksiaan kentällä ovat pallonkäsittelytaito ja juoksunopeus.
Jalkapalloura

Nicolae Mitea aloitti ammattilaisuransa Dinamo Bukarestissa kaudella 2002–2003. Hyvillä otteillaan hän onnistui saamaan testijakson Ajaxiin pelattuaan vain yhdeksän ottelua Romanian Liga 1:ssa Testijakson aikana hän sai vakuutettua Ajaxin johtokunnan ja hänelle tarjottiin sopimusta seurasta. Ensimmäisellä kaudellaan Ajaxissa hän pelasi 23 ottelua ja teki 7 maalia. Hän voitti kyseisellä kaudella seuransa kanssa Eredivisienin.  Samana vuonna hän debytoi vielä Romanian maajoukkueessa. Kaudella 2004–2005 hänen otteensa heikkenivät ja maaleja syntyi vain kaksi. Vuosi 2005 oli hänelle muutenkin vaikea sillä hän loukkaantui ja joutui jättämään melkein jokaisen ottelun väliin kaudella 2005–2006. Seuraavakaan kausi ei ollut Mitealle parempi, sillä hän joutui valmentajansa epäsuosioon, pelejä kertyi vain kahdeksan.
Aiheesta muualla

Mitean pelaajaprofiili AFC Ajaxin sivuilla (Arkistoitu – Internet Archive)
Pichi Pichi Pitch

Pichi Pichi Pitch (jap. ぴちぴちピッチ, tunnetaan myös lisänimellään Mermaid Melody) on Pink Hanamorin ja Michiko Yokoten yhdessä luoma anime- ja mangasarja. Se sisältää taikatyttöjä, huumoria, romantiikkaa ja musiikkia. Sarjasta on luotu alkujaan 7 mangapokkaria ja 91 animejaksoa. Pichi Pichi Pitchissä viholliset kukistetaan laulamalla mikrofoniin Pichi Pitch -äänillä.
Juoni

Sarjan päähenkilö on 13-vuotias Pohjoisen Tyynenmeren vaaleanpunainen merenneitoprinsessa Lucia. Hän on pelastanut noin seitsemän vuotta aikaisemmin pojan hukkumasta ja antanut tälle "Merenneidon Kyyneleeksi" kutsutun helmensä, jotta tämä säilyisi hengissä. Nyt Lucian täytyy hakea helmensä takaisin, sillä muuten hän ei voi osallistua 14-vuotisseremoniaansa, jossa merenneidot vihitään aikuisiksi.
Lucia muuttaa itsensä sieväksi ihmistytöksi ja elää "isosiskonsa" Nikoran kanssa kylpylähotellissa helmeään etsien. Hän tapaa Kaito-nimisen surffaripojan rannalla ja tunnistaa tämän pelastamakseen pojaksi. Koska ihmishahmoinen Lucia ja merenneito-Lucia eivät juuri muistuta toisiaan, Kaito ei tunnista Luciaa. Lucia ja Kaito päätyvät myöhemmin samalle luokalle, ja Lucia rakastuu Kaitoon. Kaito rakastaa kuitenkin vain hänet pelastanutta merenneitoa. Lucia haluaisi kertoa pojalle oikean henkilöllisyytensä, mutta hän ei voi tehdä sitä vaarantamatta omaa henkeään: jos ihmiseksi naamioitunut merenneito kertoo ihmiselle totuuden itsestään, hän muuttuu meren vaahdoksi. Niinpä merenneito-Lucia vihjailee Kaitolle: "Etsi minut!".
Lucia ei kuitenkaan ole ainoa vedenelävä, joka tavoittelee Kaiton hallussa olevaa helmeä: meren pohjassa asustaa neljä naispuolista vesidemonia, jotka palvelevat keskuudessaan asuvaa Gaitoa. Vesidemonit haluavat peittää koko maailman pahuudella, joten he yrittävät vangita kaikki seitsemän merenneitoprinsessaa ja näiden helmet. Jos merenneitoprinsessat löytäisivät toisensa helmineen, he voisivat herättää yhdessä valtamerten jumalattaren, Aqua Reginan, joka puolestaan voisi estää pahuutta nousemasta valtaan. Lucia saa vähitellen tietää vesidemonien juonista, ja onnistuu lopulta saamaan helmensä takaisin pelastaessaan Kaiton ja helmen vesidemonin kynsistä.
Merenneitoprinsessojen uusi kyky on muuntautua helmiensä voimalla kauniiksi show-asuisiksi laulajattariksi, jotka kukistavat viholliset laulamalla mikrofoniinsa, E-Pichiin, joka moninkertaistaa heidän kauniit äänensä.
Sarjan henkilöitä > Seitsemän meren merenneitoprinsessat

Lucia Nanami, Pohjoisen Tyynenmeren Pinkin Helmen Merenneitoprinsessa
Hanon Houshou, Eteläisen Atlantin Akvamariininsinisen Helmen Merenneitoprinsessa
Rina Touin, Pohjoisen Atlantin Vihreän Helmen Merenneitoprinsessa
Karen, Eteläisen Jäämeren Violetin Helmen Merenneitoprinsessa
Noel, Pohjoisen Jäämeren Tummansinisen Helmen Merenneitoprinsessa
Coco, Eteläisen Tyynenmeren, Keltaisen Helmen Merenneitoprinsessa
Sara, Intian valtameren entinen Oranssin Helmen Merenneitoprinsessa
Seira, Intian valtameren uusi Oranssin Helmen Merenneitoprinsessa.
Sarjan henkilöitä > Ensimmäisen tuotantokauden pahikset

Gaito (mangassa Gakuto), pääpahis (Kaiton kaksoisveli).
Izuuru, vesilohikäärmeitä hallitseva vesidemoni.
Eriru, kaksi eri persoonaa omaava vesidemoni.
Yuuri, nuorin vesidemoni, joka soittaa pianoa.
Maria, lähimpänä Gaitoa rakkausmielessä, osaa manipuloida jäätä ja lunta.
Black Beauty Sisters, laulavat demonisiskokset vanhempi sisko Sheshe ja nuorempi sisko Mimi. Gaiton jälkeen vahvimpia pahiksia Pitch-kaudella.
Sarjan henkilöitä > Toisen tuotantokauden pahikset

Mikeru, toisten energialla itsensä elättävä pääpahis (kopio muinaisesta jumalasta)
Lady Bat, vampyyrimies, ristiinpukeutuja (pukeutuu naiseksi).
Lan Hua, kiinalaiseen tyyliin pukeutuva perhossiipinen nainen.
Alala, söpö keijukaistyttö
Black Beauty Sisters (Mimi ja Sheshe).
Sarjan henkilöitä > Muita hahmoja ensimmäiseltä tuotantokaudelta

Kaito Doumoto, Lucian 7 vuotta sitten pelastama poika ja rakkauden kohde. Panthalassan toinen hallitsijaperheen kaksonen, Gaiton veli.
Tarou Mitsuki, Hanonin ihastus ja musiikinopettaja
Nikora, merenneito Luchian valtakunnasta sekä tämän "isosisko"
Hippo, Lucian pingviinihahmoinen henkivartija
Aqua Regina, valtamerten jumalatar
Taki-san (Madame Taki), ennustajanainen Lucian valtakunnasta
Kura-chan, Hanonin puhuva lemmikkimeduusa
Sarjan henkilöitä > Muita hahmoja toiselta tuotantokaudelta

Samat, kuin ykköskaudelta plus nämä:
Mikaru Amagi, salaperäinen Havaijilla asunut tyttö, joka on iskenyt silmänsä Kaitoon. Mikerun toinen puoli.
Rihito Amagi, kuuluisa kapellimestari ja Mikarun isoveli. Yksi Panthalassan veljeksistä.
Nagisa Shirai, Hanoniin ihastunut poika
Masahiro Hamasaki (mangassa vain Hamasaki, animessa Rinalle Masahiro), Rinaan ihastunut nyrkkeilevä ja moottoripyöräilevä poika
Namysłówin piirikunta

Namysłówin piirikunta (puol. powiat namysłowski) on Puolan piirikunta Opolen voivodikunnassa. Sen väkiluku oli vuoden 2019 lopussa 42 634. Piirikunta jakautuu Namysłówin kaupungin sisältävään maalaiskuntaan sekä Domaszowicen, Pokójin, Świerczówin ja Wilkówin maalaiskuntiin. Sen hallintokeskus on Namysłówin kaupunki.
Namysłówin piirikunnan pinta-alasta 27,8 prosenttia oli metsän peitossa vuonna 2019. Se rajautuu Kępnon, Kluczborkin, Opolen, Brzegin, Oławan ja Oleśnican piirikuntiin.
Namysłówin piirikunnan työttömyysaste oli vuoden 2019 lopussa kahdeksan prosenttia.
Piirikunnan väestöpyramidi 2014.
Vuoden 2019 lopussa Namysłówin piirikunnassa oli 42 634 asukasta, joista 51,2 prosenttia naisia ja 48,8 prosenttia miehiä. Puolan väestönlaskennassa 2011 väkiluvun laskettiin olevan 43 183 ja sen ennakoidaan vuoteen 2050 mennessä pienenevän 34 342 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61 prosenttia ja eläkeikäisten 21,5 prosenttia. Väestön keski-ikä oli 41,9 vuotta.
Nicolae Stoian

| Nicolae Stoian> Henkilötiedot |
| --- | --- |
Syntynyt: 25. maaliskuuta 1978 (ikä 46)
Kansalaisuus:   Romania
Kyokushin-ottelija
Aktiivisena:  1995–2015
Pituus:  179 cm
Paino:  89 kg
Painoluokka:  keskisarja (1995–2009) raskassarja (2011–2015)
Kätisyys:  oikea
Vyöarvo:  4. dan
| Mitalit> Maa:   Romania.Miesten kyokushin.EM-kilpailut  | Mitalit> Maa:   Romania.Miesten kyokushin.EM-kilpailut  | Mitalit> Maa:   Romania.Miesten kyokushin.EM-kilpailut  | Maa:   Romania> Miesten kyokushin. |
| --- | --- | --- | --- |
|  Kultaa | Vitoria 2008 | -80 kg |  |
|  Kultaa | Kiova 2009 | -80 kg |  |
|  Hopeaa | Ushgorod 2003 | -80 kg |  |
|  Pronssia | Porto 2000 | -80 kg |  |
|  Pronssia | Varna 2005 | -80 kg |  |
|  Pronssia | Barcelona 2006 | -80 kg |  |
|  Pronssia | Volos 2007 | -80 kg |  |
|  Pronssia | Berliini 2015 | -90 kg |  |
| European Open  | European Open  | European Open  |  |
|  Kultaa | Belgrad 2010 | avoin |  |
|  Hopeaa | Varsova 2004 | avoin |  |
| USA mestaruuskilpailut  | USA mestaruuskilpailut  | USA mestaruuskilpailut  |  |
|  Kultaa | Los Angeles 2009 | -80 kg |  |
|  Kultaa | Los Angeles 2011 | -90 kg |  |
|  Hopeaa | Los Angeles 2012 | -90 kg |  |
|  Pronssia | Los Angeles 2013 | -90 kg |  |
| All American Open  | All American Open  | All American Open  |  |
|  Pronssia | New York 2009 | avoin |  |
| Apullum Cup  | Apullum Cup  | Apullum Cup  |  |
|  Kultaa | Alba-Iulia 1995 | -75 kg |  |
| Nicholas Pettas Cup  | Nicholas Pettas Cup  | Nicholas Pettas Cup  |  |
|  Pronssia | Giurgiu 1996 | avoin |  |
| Ranskan Open  | Ranskan Open  | Ranskan Open  |  |
|  Kultaa | Lyon 2015 | -90 kg |  |
Nicolae Stoian (s. 25. maaliskuuta 1978) on romanialainen karateka. Hän on Kyokushinin kolminkertainen Euroopan mestari ja kaksinkertainen Yhdysvaltain mestari.
Kilpaura

Stoian kilpaili nuorten tasolla vuosina 1993–1995. Viimeisenä vuotenaan hän siirtyi ottelemaan myös aikuisten tasolle ja voitti Apullum cupin mestaruuden alle 75-kiloisten sarjassa.
2000 toukokuussa Stoian saavutti ensimmäisen EM-pronssimitalin Portugalissa.
2003 EM-kilpailuissa Stoian onnistui etenemään aina loppuotteluun saakka. Ukrainassa käyty turnaus päättyi hopeaan hävittyään loppuottelussa Sylwester Sypienille.
Stoian voitti tammikuussa 2009 ensimmäisen Yhdysvaltain mestaruuden keskisarjassa. Hän voitti loppuottelussa Stiliyan Petrovin.
Tammikuussa 2011 Stoian voitti toisen Yhdysvaltain mestaruuden, mutta nyt raskaassasarjassa. Loppuottelussa hän voitti Krzysztof Galkan.
2012 Stoian aloitti vuoden sijoittumalla tammikuussa Yhdysvaltain mestaruuskilpailuissa toiseksi hävittyään raskaansarjan loppuottelussa Darmen Sadvokasoville.
2013 Stoian saavutti Yhdysvaltain mestaruuskisoissa pronssia.
2014 lokakuussa Stoian otteli Moldova Cupissa yksittäisen erikoisottelun nelinkertaista Euroopan raskaansarjan mestaria Oleksandr Ieromenkoa vastaan. Hän hävisi kamppailun tuomariäänin.
Potkunyrkkeily

Stoian on kilpaillut karaten lisäksi myös potkunyrkkeilyssä 1990-luvulta lähtien. Hän saavutti ensimmäisen kerran menestystä Bronec cupissa, Romaniassa. Stoian sijoittui turnauksessa kolmanneksi alle 80-kiloisten sarjassa. Seuraavana vuonna 1999 Stoian eteni loppuotteluun saakka, mutta hävisi mestaruuden.
Nils Wilhjelm

| Nils Wilhjelm> Tanskan teollisuusministeri |
| --- | --- |
 Poul Schlüterin I, II ja III hallitus 12. maaliskuuta 1986 – 2. joulukuuta 1989  
Edeltäjä:  Ib Stetter
Seuraaja:  Anne Birgitte Lundholt
Kansankäräjäedustaja
 1987–1989  
Henkilötiedot
Syntynyt: 17. kesäkuuta 1936
Kuollut: 5. maaliskuuta 2018 (81 vuotta)
Tiedot
Puolue:  Konservatiivinen kansanpuolue
Nils Wilhjelm (17. kesäkuuta 1936 – 5. maaliskuuta 2018) oli tanskalainen konservatiivisen kansanpuolueen poliitikko. Hän istui kansankäräjillä vuosina 1987–1989 ja oli Tanskan teollisuusministeri 1986–1989.
Aiheesta muualla

Nils Wilhjelm Tanskan kansankäräjien verkkosivuilla (tanskaksi)
Nopeuslasku talviolympialaisissa 1992

Nopeuslasku järjestettiin näytöslajina vuoden 1992 talviolympialaisissa 18. – 19. helmikuuta ja 21. – 22. helmikuuta Les Arcsissa, Savoiessa, Ranskassa. Tapahtumia oli kaksi, yksi miehille ja yksi naisille. Tämä oli ensimmäinen ja toistaiseksi ainoa kerta kun laji oli mukana olympialaisten ohjelmassa.
63-vuotias Kalevi ”Häkä” Häkkinen kutsuttiin avaamaan nopeuslaskurata, ja sen hän teki nopeudella 217 km/h – nopeammin kuin koskaan aiemmin .
Suomalainen Tarja Mulari voitti naisten kilpailun maailmanennätyksellä 219,245 km/h.
Helmikuun 22. päivänä sveitsiläinen nopeuslaskija Nicolas Bochatay kuoli rinneonnettomuudessa ennen kilpailun alkua. Hän laski avoimessa rinteessä, kun hän törmäsi mäen takana näkymättömissä olleeseen rinnekoneeseen  . Edellisen kerran urheilija oli kuollut olympialaisissa vuonna 1964, mikäli vuoden 1972 terrori-iskua ei oteta huomioon.
Tulokset

| Tapahtuma | Ensimmäinen | Toinen | Kolmas |
| --- | --- | --- | --- |
| Miehet |  Ranska Michael Prufer |  Ranska Philippe Goitschel |  Yhdysvallat Jeffrey Hamilton |
| Naiset |  Suomi Tarja Mulari |  Norja Liss Pettersen |  Sveitsi Renata Kolarova |
Norman Fucking Rockwell (kappale)

| ”Norman Fucking Rockwell” Lana Del Rey |
| --- | --- | --- |

Singlen tiedot
 Albumilta: Norman Fucking Rockwell
 Julkaistu: 30. elokuuta 2019 1. marraskuuta 2019 (single)
 Formaatti: digitaalinen lataus, suoratoisto
 Tuottaja(t): Jack Antonoff, Lana Del Rey
 Tyylilaji: pop
 Kesto: 04.09
 Levy-yhtiö: Interscope Records, Polydor Records
Lana Del Reyn muut singlet
| ”Don’t Call Me Angel” 2019 | ”Norman Fucking Rockwell” 2019 |   |
Norman Fucking Rockwell on yhdysvaltalaisen laulaja-lauluntekijä Lana Del Reyn musiikkikappale. Se julkaistiin Interscope- ja Polydor Recordsin kautta laulajan kuudennen, kappaleen nimeä kantavan studioalbumin kuudentena ja viimeisenä singlenä 1. marraskuuta 2019. Kappaleen ovat sekä sanoittaneet että tuottaneet Rey ja Jack Antonoff. Kappaleen musiikkivideo julkaistiin Reyn YouTube-kanavalla 20. joulukuuta 2019.
Kappale kertoo lapsellisesta poikaystävästä, josta laulaja ei kuitenkaan kykene luopumaan. Sen nimi viittaa yhdysvaltalaiseen taidemaalariin ja kuvittajaan Norman Rockwelliin. Kappale on sävelletty F-duurissa Del Reyn lauluosuuksien vaihdellessa E3 ja E5 välillä. Sen tahtilaji on 12/8, paitsi introssa, jossa se on 4/4. Kappaleen tempo on kohtalaisen hidas 80 iskua minuutissa.
”Norman Fucking Rockwell” oli kaupallisesti huono menestys sen päästyä singlelistan viidenkymmenen parhaan joukkoon ainoastaan Irlannissa, Isossa-Britanniassa ja Uudessa-Seelannissa. Kappale oli ehdolla Grammy-palkintoon vuoden 2020 gaalassa kategoriassa ”Vuoden kappale”.
Käännös suomeksi
Nils Winter

| Mitalit | Mitalit | Mitalit |  |
| --- | --- | --- | --- |
|  Nils Winter |  Nils Winter |  Nils Winter |  |
Maa:   Saksa
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Torino 2009 | pituushyppy |  |
Nils Winter (s. 27. maaliskuuta 1977) on saksalainen pituushyppääjä.
Hän karsiutui Pariisin MM-kilpailuissa 2003 sekä vuoden 2004 Budapestin sisäratojen MM-kilpailuissa ja Ateenan olympialaisissa. Vuonna 2005 hän oli Madridin sisäratojen EM-kilpailuissa seitsemäs ja Helsingin MM-kilpailuissa 12:s. Hän sijoittui seitsemänneksi myös Birminghamin sisäratojen EM-kilpailuissa 2007. Vuonna 2009 hän voitti hopeaa Torinon sisäratojen EM-kilpailuissa, mutta karsiutui Berliinin MM-kilpailuissa. Hän karsiutui myös Pariisin sisäratojen EM-kilpailuissa 2011.
Hänen ulkorataennätyksensä on 821 cm, jonka hän hyppäsi Bad Langensalzassa 11. kesäkuuta 2005. Sisäradoilla hän on hypännyt 822 cm Torinossa 8. maaliskuuta 2009 voittaessaan hopeaa sisäratojen EM-kilpailuissa.
Parhaat tulokset vuosittain

|  | 2003 | 2004 | 2005 | 2006 | 2007 | 2008 | 2009 | 2010 | 2011 |
| --- | --- | --- | --- | --- | --- | --- | --- | --- | --- |
| Ulkoradat | 811 | 817 | 821 | 799 | 812 | 814 | 804 | 788 | 777 |
| Sisäradat | 790 | 802 | 802 | 781 | 794 | 777 | 822 | 764 | 792 |
Nagatan lause

Algebrallisessa geometriassa Nagatan lause kuuluu seuraavasti: Jokainen separoitu varisto voidaan  upottaa täydellisen variston avoimeksi alivaristoksi.
Kirjallisuutta

Kahanpää, Lauri & Smith, Karen E. & Kekäläinen, Pekka: Johdattelua algebralliseen geometriaan.  (595)  Helsinki:  Otatieto, 2000.  ISBN 951-672-291-1.
Aiheesta muualla

Shafarevich, I. R. (Ed.): Algebraic Geometry I
Ompelijatar

Wikisanakirjassa on tähän liittyvä sananselitys: .
Ompelijatar voi tarkoittaa:
Ompelijatar (Työläisnainen), Helene Schjerfbeckin öljyvärityö
Ompelijatar, elokuva vuodelta 2015
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ompelijatar”, voi hakea sivunnimihaulla, laajalla sivunnimihaulla tai tekstihaulla.
Nationen

| Nationen |
| --- | --- |
 Nationenin ensimmäinen numero.
Lehtityyppi:  päivälehti
Kustantaja:  Tun Media (omistaja)
Julkaisija:  AS Nationen
Levikki:  kokonaislevikki 12 972, josta paperilehti 12 025 (2016).
Perustettu:  1918
Päätoimittaja:  Irene Halvorsen 2016–
Kotikunta:  Oslo
Kotimaa:  Norja
Sivukoko:  tabloidi
Ilmestymistiheys:  6 kertaa viikossa ma–la
Kieli:  norja
Nationenin toimituksen rakennus Oslon keskustassa 1961. Paino oli alimmassa kerroksessa.
Nationen on Oslossa ilmestyvä sanomalehti, joka ilmestyy kuusi kertaa viikossa maanantaista lauantaihin. Se on perustettu vuonna 1918, ja se oli aiemmin Senterpartietin pää-äänenkannattaja mutta nykyisin se on puolueista riippumaton, ja sen omistaa Tun Mediam jonka suurimmat omistajat ovat TINE, Norges Bondelag, Nortura, Felleskjøpet Agri ja Landkreditt. Vuonna 2016 lehden levikki oli 12 972. Päätoimittaja on ollut vuodesta 2016 Irene Halvorsen.
Nationen perustettiin vuonna 1896 perustetun Landmandspostenin seuraajaksi. Lehden ensimmäinen päätoimittaja oli vuoteen 1942 saakka Thorvald Aadahl, Lehti siirtyi tabloidikokoon vuonna 1986. Verkkosivusto nationen.no perustettiin 2001 sen jälkeen kun omistus muuttui 1997.
Vastaavat päätoimittajat

Thorvald Aadahl 1918–1943
Erling Johnsen 1945–1963
Dagfinn Vårvik 1963–1988
Martin Vårvik 1965–1971 (vt. päätoimittaja Dagfinn Vårvikin ollessa Bortenin hallituksen ministerinä)
Osvald Magnussen 1988–1991
Kjell Martin Børringbo 1991–1993
Erling Kjekstad 1993–1995
John Kvadsheim 1993–1996
Lars Olav Haug 1996–2000
Tord Langmoen 2000–2005
Tove Lie 2005–2008
Pernille Huseby 2013–2014 (konstituert)
Mari Velsand 2008–2013
Mads Yngve Storvik 2014–2016
Irene Halvorsen 2016–
Opplag

Bekreftede netto opplagstall fra Mediebedriftenes Landsforening:
Aiheesta muualla

Nationenin verkkosivusto
Nagasakin roomalaiskatolinen arkkihiippakunta

| Nagasakin roomalaiskatolinen arkkihiippakunta |
| --- | --- |
 Arkkihiippakunnan sijainti Japanin kartalla.
Kirkkokunta:  Katolinen kirkko
Osa kirkkoa:  Katolinen kirkko Japanissa
Seurakuntia:  72
Jäseniä:  60 933 eli 4,6% alueen väkiluvusta (2019)
Perustettu:  4. toukokuuta 1959 (arkkihiippakunnaksi)
Arkkipiispa:  Peter Michiaki Nakamura
Tuomiokirkko:  Urakamin katedraali
Virallinen sivusto
Nagasakin roomalaiskatolinen arkkihiippakunta on katoliseen kirkkoon kuuluva japanilainen arkkihiippakunta, joka toimii Japanissa Nagasakissa.
Arkkihiippakunnan kanssa samaan kirkkoprovinssiin kuuluvat Fukuokan hiippakunta, Kagoshiman hiippakunta, Nahan hiippakunta sekä Oitan hiippakunta.
Historia

22. toukokuuta 1876 perustettiin Etelä-Japanin apostolinen vikariaatti erottamalla se Japanin apostolisesta vikariaatista (myöhemmin Tokion roomalaiskatolinen arkkihiippakunta. 20. maaliskuuta 1888 vikariaatti pieneni, kun siitä erotettiin itsenäiseksi Keski-Japanin apostolinen vikariaatti (myöhemmin Osakan roomalaiskatolinen arkkihiippakunta. 15. kesäkuuta 1891 vikariaatti korotettiin Nagasakin hiippakunnaksi, jolloin siihen liitettiin myös osia Pohjois-Japanin apostolisesta vikariaatista. 18. maaliskuuta 1927 hiippakunnasta itsenäistyi Kagoshiman apostolinen prefektuuri ja 16. heinäkuuta 1927 Fukuokan hiippakunta. 4. toukokuuta 1959 Nagasakin hiippakunta korotettiin Nagasakin arkkihiippakunnaksi.
Aiheesta muualla

Arkkihiippakunnan kotisivut (japaniksi)
Nan-sous-Thil

| Nan-sous-Thil |
| --- | --- |
 Tuilerie Laurentin laatta- ja tiilitehdas
 Nan-sous-Thil
 Koordinaatit: 47°22′30″N, 4°21′35″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Montbard
Pinta-ala:  
 – Kokonaispinta-ala:  11,0 km²
Korkeus:  280 m
Väkiluku (2018):  184 
 – Väestötiheys:  16 as./km²
Kunnan numero:  21449
Infobox OKVirheellinen NIMI-arvo: 
Nan-sous-Thil on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 10 kilometriä Montbardin kaupungista etelään.
Kunnan keskustassa oleva Saint-Pierren kirkko on peräisin 1400-luvulta. Aivan keskustan liepeillä on linna Château de Beauregard, joka rakennettiin uudelleen 1600-luvulla samalla paikalla olleen 1200-luvun linnan tilalle. Linnassa asui Napoleon I:n kenraali de Nansouty. Nykyään linnassa on majoitustoimintaa.
Aiheesta muualla

Kuvia tai muita tiedostoja aiheesta Nan-sous-Thil Wikimedia Commonsissa
Omon kansallispuisto

Omon kansallispuisto
Omo-joki.
| --- | --- |
Sijainti:  Etiopia
Pinta-ala:  4 068 km2
| --- | --- |
Tyyppi:  Kansallispuisto 
Perustettu:  1966
muokkaa - muokkaa wikitekstiä - muokkaa Wikidataa
Omon kansallispuisto on kansallispuisto Etiopiassa. Se sijaitsee Etelän monikansallisen maakunnan alueella Omo-joen läntisellä rannalla. Puisto on laajuudeltaan 4 068 neliökilometriä. Noin 870 kilometriä Addis Abebasta lounaaseen sijaitseva puisto on vaikean kulkuyhtyden päässä, vaikka hiljattain lähelle puiston päämajaa rakennettiinkin lentoasema.
Puiston alue on pääosin savannia, mutta jokien varrella kasvaa myös metsää. Sen perustettiin suojelemaan alueen eläimistöä, etenkin puhveleita, kirahveja ja norsuja.
Puisto on perustettu vuonna 1966. Paikalliset asukkaat olivat aiemmin käyttäneet sen aluetta laidunmaana. Vuonna 2004 hollantilainen kansalaisjärjestö teki sopimuksen puiston hoidosta ja hallinnoinnista. Puiston hallintoa on syytetty asukkaiden epäasiallisesta kohtelusta.
Omo-jokeen suunniteltu pato ja sokeriviljelmät uhkaavat puiston tulevaisuutta.
Norman E. Amundson

Norman E. Amundson kanadalainen ammatinvalintapsykologian professori Brittiläisen Kolumbian yliopistossa. Häneltä on julkaistu suomeksi kirja  Aktiivinen ohjaus (2005, Psykologien Kustannus), jossa hän painottaa luovuuden merkitystä ohjaustyössä (esim. ammatinvalinnassa tai oppilaanohjauksessa).
Aiheesta muualla

Amundsonin kotisivut (Arkistoitu – Internet Archive) (englanniksi)
PowerPoint -esitys Amundsonin ajatuksista[vanhentunut linkki]
Nan Rendong
Aiheesta muualla

Nan, Rendong: Project FAST – Five hundred meter Aperture Spherical radio Telescope (pdf) National Astronomical Observatories, Chinese Academy of Sciences.  huhtikuu 2008. Viitattu 14.1.2019 (englanniksi).
Morelle, Rebecca: China's Science Revolution BBC News.  23.5.2016. Arkistoitu 14.1.2019. Viitattu 14.1.2019 (englanniksi).
Normile, Dennis: World’s largest radio telescope will search for dark matter, listen for aliens Science.  26.9.2016. Viitattu 14.1.2019 (englanniksi).
Oliver Penrose

Oliver Penrose (s. 1929) on brittiläinen matemaatikko. Hän toimi professorina Heriot-Wattin yliopistossa Edinburghissa vuodesta 1986, kunnes jäi emeritukseksi 1994. Hän on opettanut myös avoimessa yliopistossa.
Penrose on Royal Societyn jäsen vuodesta 1987.
Penrose on psykiatri ja geenitutkija Lionel Penrosen poika. Fyysikko ja matemaatikko Roger Penrose ja shakinpelaaja Jonathan Penrose ovat hänen veljiään.
Käännös suomeksi